เซี่ยงไฮ้คอมโพสิตปิดบวกเพียง 2.85 จุด เหตุวิตกยอดส่งออกร่วง
เซี่ยงไฮ้คอมโพสิตปิดบวกเพียง 2.85 จุด เหตุวิตกยอดส่งออกร่วง
13 ต.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวเพิ่มขึ้นเพียงเล็กน้อย โดยดัชนีเซี่ยงไฮ้คอมโพสิตขยับขึ้น 2.85 จุด หรือ 0.09% ปิดที่ 3,061.35 จุด เนื่องจากความวิตกกังวลเกี่ยวกับเศรษฐกิจในประเทศ หลังจากที่จีนได้เผยยอดส่งออกเดือนก.ย.หดตัว 5.6%
สำนักงานศุลกากรจีนรายงานในวันนี้ว่า ยอดส่งออกเดือนก.ย.ร่วงลง 5.6% เทียบรายปี ขณะที่ยอดนำเข้าเพิ่มขึ้น 2.2%
ส่วนมูลค่าการค้าต่างประเทศในช่วง 3 ไตรมาสแรกของปีนี้ ลดลง 1.9% จากช่วงเวลาเดียวกันของปีที่แล้ว โดยยอดส่งออกในช่วงเวลาดังกล่าวปรับตัวลง 1.6% และยอดนำเข้าลดลง 2.3%